proxectonos/corpus_dominio_legal_administrativo_tmp huggingface dataset:
ORDE do 9 de xullo de 2009 pola que se declara de interese galego a Fundación ad Sanctum Iacobum Peregrinatio e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E TURISMO — III. OUTRAS DISPOSICIÓNS — 31/07/2009

Con data do 18 de xuño de 2009 foi publicada no Diario Oficial de Galicia a Orde da Consellería de Presidencia, Administracións Públicas e Xustiza do 22 de maio de 2009 pola que se clasifica de interese cultural a Fundación ad Sanctum Iacobum Peregrinatio, e se adscribe á Consellería de Cultura e Turismo, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a promoción e difusión da peregrinación a Santiago de Compostela; a atención e acollida aos peregrinos tanto no camiño como na meta; a construción e xestión de albergues, centros de acollida e de todas aquelas actividades que comporta a peregrinación na actualidade; o estudo, investigación e publicación en todos os ámbitos que entraña o feito xacobeo; a conservación e promoción do patrimonio cultural, legado da peregrinación ao longo dos séculos; e a busca e canalización dos recursos necesarios para o desenvolvemento dos fins sinalados.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación ad Sanctum Iacobum Peregrinatio xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación ad Sanctum Iacobum Peregrinatio no Rexistro de Fundacións de Interese Galego da Consellería de Cultura e Turismo, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-A dita fundación queda sometida ao disposto na normativa de xeral aplicación, en especial, á obriga de lles dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Santiago de Compostela, 9 de xullo 2009.
Roberto Varela Fariña
Conselleiro de Cultura e Turismo
RESOLUCIÓN do 8 de xullo de 2009, da Dirección Xeral de Administración Local, pola que se procede á publicación das subvencións concedidas en virtude da Orde do 26 de decembro de 2008, pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/07/2009

En cumprimento do disposto no artigo 14 da Orde do 26 de decembro de 2008 pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia, resolvo que se proceda á publicación das subvencións concedidas que se indican no anexo, cun importe total de 1.673.989 euros, con cargo á aplicación orzamentaria 41.03.141.A.760.3 dos orzamentos xerais da Comunidade Autónoma de Galicia para o exercicio 2009. Esta liña de subvencións finánciase nun 70% con cargo aos fondos Feder e nun 30% con cargo a fondos da comunidade autónoma.
Santiago de Compostela, 8 de xullo de 2009.
José Norberto Uzal Tresandí
Director xeral de Administración Local
Ver referencia pdf "14600D002P020.PDF"
DECRETO 361/2009, do 30 de xullo, polo que se nomea directora do Instituto Galego de Seguridade e Saúde Laboral a Mª Adela Quinzá-Torroja García.
CONSELLERÍA DE TRABALLO E BENESTAR — II. AUTORIDADES E PERSOAL — 31/07/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Traballo e Benestar e logo de deliberación do Consello da Xunta de Galicia, na súa reunión do día trinta de xullo de dous mil nove,
Nomeo directora do Instituto Galego de Seguridade e Saúde Laboral a Mª Adela Quinzá-Torroja García.
Santiago de Compostela, trinta de xullo de dous mil nove.
Alberto Núñez Feijóo
Presidente
Beatriza Mato Otero
Conselleira de Traballo e Benestar
CORRECCIÓN de erros.-Orde do 2 de xaneiro de 2009 pola que se convoca e regula, en réxime de concorrencia competitiva, a concesión de axudas destinadas a proxectos de mellora da xestión ambiental dos subprodutos das explotacións gandeiras, non porcinas, en Galicia para o ano 2009.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 03/02/2009

Advertidos erros na corrección de erros da indicada orde, publicada no Diario Oficial de Galicia número 17, do 26 de xaneiro de 2009, onde di: «Orde do 29 de decembro de 2008»; debe dicir: «Orde do 2 de xaneiro de 2009».
ORDE do 23 de xaneiro de 2009 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 03/02/2009

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro, e polo Real decreto 223/2004, do 6 de febreiro, e Lei 29/2006, do 26 de xullo, de garantías e uso racional dos medicamentos e produtos sanitarios.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996 e os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméanse como novos membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 23 de xaneiro de 2009.
María José Rubio Vidal
Conselleira de Sanidade
ANEXO
Novos membros do CEIC de Galicia:
Teresa Vázquez Pumariño, diplomada universitaria en enfermaría, enfermeira do Centro de Saúde do Barco de Valdeorras.
Jesús Alberdi Sudupe, médico especialista en psiquiatría, facultativo especialista de área do Complexo Hospitalario Universitario A Coruña.
ORDE do 23 de xaneiro de 2009 pola que se dispón o cesamento, por petición propia, de membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 03/02/2009

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro, e polo Real decreto 223/2004, do 6 de febreiro, e Lei 29/2006, do 26 de xullo, de garantías e uso racional dos medicamentos e produtos sanitarios.
A Orde do 11 de xullo de 1996, pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996 e que os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios da Consellería de Sanidade,
DISPOÑO:
Artigo único.-Cesan, por petición propia, como membros do Comité Ético de Investigación Clínica de Galicia, creado pola Orde do 11 de xullo do 1996, as persoas que se relacionan no anexo.
Santiago de Compostela, 23 de xaneiro de 2009.
María José Rubio Vidal
Conselleira de Sanidade
ANEXO
Persoas que cesan como membros do Comité Ético de Investigación Clínica de Galicia:
Amparo González García, diplomada universitaria en enfermaría, supervisora da Unidade de Psiquiatría do Complexo Hospitalario de Ourense.
Alejandro Alberto García Caballero, médico especialista en psiquiatría, facultativo especialista de área do Complexo Hospitalario de Ourense.
b) NOMEAMENTOS CONSELLERÍA DE SANIDADE
CORRECCIÓN de erros.-Orde do 19 de xaneiro de 2009 pola que se establecen as bases reguladoras e se convocan para o ano 2009 as axudas para a prevención de ataques de lobo ao gando.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 03/02/2009

Advertidos erros no texto da citada orde, publicada no DOG nº 16, do 23 de xaneiro de 2009, é necesario publicar a corrección seguinte:
Na páxina 1.617, no artigo 9º (**), onde di: «...no mapa de densidades do proxecto de Plan de xestión do lobo...»; debe dicir: «...no mapa de zonificación do Plan de xestión do lobo...».
RESOLUCIÓN do 23 de xaneiro de 2009, da Dirección Xeral de Creación e Difusión Cultural, pola que se fan públicos os códigos de identificación do censo de asociacións e entidades culturais de Galicia, correspondentes ao ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 03/02/2009

Para lle dar cumprimento ao estipulado no artigo 5 do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Dirección Xeral de Creación e Difusión Cultural, unha vez aplicadas as claves de clasificación correspondentes, segundo dispón o artigo 4 do devandito decreto, e unha vez finalizado o proceso de clasificación,
RESOLVE:
Asignar con carácter provisional o código de identificación do censo (CIC), asignado ás asociacións e entidades culturais que se relacionan no anexo desta resolución.
Santiago de Compostela, 23 de xaneiro de 2009.
Luis Bará Torres
Director xeral de Creación e Difusión Cultural
Ver referencia pdf "02300D020P067.PDF"
CORRECCIÓN de erros.-Orde do 12 de xaneiro de 2009 pola que se convocan, en colaboración coa Secretaría Xeral de Política Lingüística, cursos preparatorios ás probas para acadar os certificados de lingua galega, Celga, que se realizarán nas escolas oficiais de idiomas de Galicia no ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/02/2009

Advertidos erros na devandita orde, publicada no DOG nº 15, do xoves 22 de xaneiro de 2009, é necesario efectuar as seguintes correccións:
-Na páxina 1.533, artigo 1º, parágrafo primeiro, liña terceira e cuarta, onde di: «nos niveis 1, 2 e 3», debe dicir: «nos niveis 1, 2, 3 e 4».
Ver referencia pdf "02300D011P038.PDF"
ORDE do 14 de xaneiro de 2009 pola que se autoriza o cambio de denominación do centro público de educación e promoción de adultos de Pontevedra (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/02/2009

Tendo en conta o disposto no artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro público de educación e promoción de adultos de Pontevedra que no anexo se relaciona.
Santiago de Compostela, 14 de xaneiro de 2009.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Pontevedra.
Localidade: Pontevedra.
Código de centro: 36018872.
Denominación: centro público de educación e promoción de adultos de Pontevedra.
Nova denominación: centro público de educación e promoción de adultos Río Lérez.
CORRECCIÓN de erros.-Resolución do 27 de xaneiro de 2009 pola que se fan públicas as candidaturas presentadas nas xuntas electorais provinciais da Coruña, Lugo, Ourense e Pontevedra, para as eleccións ao Parlamento de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 03/02/2009

Advertidos erros na citada resolución, publicada o mércores 27 de marzo de 2009, cómpre facer as oportunas correccións:
Na páxina 1.816, onde di: «... que terán lugar o día 3 de marzo ...», debe dicir: «... que terán lugar o día 1 de marzo ...».
Na páxina 1.820, na candidatura do Partido Popular, correspondente á provincia de Lugo, onde di: «7 María Isabel García Pacin», debe dicir: «7 María Isabel García Pacín».
RESOLUCIÓN do 4 de febreiro de 2009, da Secretaría Xeral da Consellería de Presidencia, Administracións Públicas e Xustiza, pola que se convocan as probas de aptitude para a obtención do título de xestor administrativo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/02/2009

De conformidade co disposto na base quinta da Resolución do 16 de outubro da Secretaría Xeral da Consellería de Presidencia, Administracións Públicas e Xustiza, pola que se convocan as probas de aptitude para a obtención do título de xestor administrativo, unha vez finalizado o prazo para a presentación de instancias, e por proposta do presidente do Colexio Oficial de Xestores Administrativos de Galicia,
resolvo:
Primeiro.-Anunciar a publicación das listas provisorias de aspirantes admitidos e excluídos das probas de aptitude para a obtención do título profesional de xestor administrativo, que quedarán expostas nos taboleiros de anuncios do Colexio Oficial de Xestores Administrativos de Galicia (r/ Durán Loriga, 2, 1º, 15003 A Coruña) e nas súas delegacións en Lugo (r/ Bolaño Rivadeneira, 2, entresollado, 27001 Lugo), Ourense (r/ Concello, 14, 32003 Ourense), Pontevedra (r/ Blanco Porto 9-1º, 36001 Pontevedra) e Vigo (r/ Zamora 98, baixo, 36211 Vigo).
Segundo.-Os aspirantes excluídos disporán dun prazo de dez días, contados a partir do seguinte ao de publicación desta resolución, para emendaren a omisión ou defecto que motivase a non-admisión.
Terceiro.-Contra a exclusión de que fosen obxecto, os interesados poderán interpor a reclamación pertinente ante o Colexio Oficial de Xestores Administrativos de Galicia, no prazo de quince días hábiles contados desde o seguinte ao da publicación da lista provisoria de aspirantes admitidos e excluídos.
Cuarto.-As listas definitivas de aspirantes admitidos e excluídos expoñeranse nos taboleiros de anuncios do Colexio Oficial de Xestores Administrativos de Galicia e nas súas delegacións, logo de anuncio no Diario Oficial de Galicia.
Quinto.- O tribunal está constituído polos seguintes membros:
Presidente: Andrés García Yáñez, presidente do Colexio Oficial de Xestores Administrativos de Galicia.
Vogais titulares:
Rosa María López Río.
Jose María Sáez García.
Cristina Castroviejo Ojea.
Simón Rego Vilar.
Vogais suplentes:
Pedro García Orois.
Alfredo Pérez Vázquez.
Beatriz Rodríguez Fraga.
Vanessa Brea Lago.
Sexto.-As probas realizaranse o día 28 de marzo de 2008, sábado, ás 10.00 horas, na sede do Colexio Oficial de Xestores Administrativos de Galicia (r/ Durán Loriga, 2, 1º, 15003 A Coruña).
Convócase a todos os aspirantes en chamamento único, e deberán presentarse provistos do seu documento nacional de identidade ou pasaporte e bolígrafo no lugar sinalado.
Santiago de Compostela, 4 de febreiro de 2009.
Santiago A. Roura Gómez
Secretario xeral da Consellería de Presidencia, Administracións Públicas e Xustiza
ORDE do 29 de abril de 2009 pola que se dispón o cesamento e o nomeamento do director e os vogais do Consello de Dirección do Fondo Galego de Garantía Agraria (Fogga).
CONSELLERÍA DO MEDIO RURAL — II. AUTORIDADES E PERSOAL — 30/04/2009

O artigo 4 da Lei 7/1994, do 29 de decembro, de creación do Fondo Galego de Garantía Agraria (Fogga), conforme a denominación actual do organismo establecida pola disposición adicional quinta da Lei 7/2002, do 27 de decembro, dispón que o Consello de Dirección estará formado polo seu presidente, un vicepresidente, o seu director, cinco vogais e un secretario, correspóndelle o nomeamento dos vogais e do director ao conselleiro do Medio Rural.
O compromiso do Goberno galego cos principios de austeridade, eficacia e eficiencia no funcionamento da Administración da Xunta de Galicia plásmase nesta orde ao posibilitar que as funcións e facultades inherentes á dirección do Fogga sexan realizadas por un director xeral da consellería.
Xa que logo, cómpre o cesamento do director e dos vogais do Consello de Dirección do dito organismo autónomo e nomear os novos titulares dos órganos de dirección do Fogga.
Na súa virtude e no uso da competencias que me atribúen os puntos 3º e 4º do artigo 4 da Lei 7/1994, do 29 de decembro, e 9.1º e 14.1º do Decreto 128/1996, do 14 de marzo,
DISPOÑO:
Artigo 1º
Que cesen Edelmiro López Iglesias, como director do Fondo Galego de Garantía Agraria (Fogga), e Alberte Souto Souto, Xosé Carballido Presas, José Luis Díez Díez e Orlando Pablo Vázquez Yáñez como vogais do Consello de Dirección do Fogga, en representación da Consellería do Medio Rural, agradecéndolles os servizos prestados.
Artigo 2º
Nomear o director xeral de Produción Agropecuaria, José Álvarez Robledo, como director do Fondo Galego de Garantía Agraria (Fogga).
Artigo 3º
Nomear as seguintes persoas como vogais do Consello de Dirección do Fogga, en representación da Consellería do Medio Rural:
-Jorge Atán Castro, secretario xeral da Consellería do Medio Rural.
-Antonio Crespo Iglesias, director xeral de Desenvolvemento Rural.
-Tomás Fernández-Couto Juanas, director xeral de Montes.
-José Luis Díez Díez, subdirector xeral de Programas Feaga.
Disposición adicional
Para os efectos do disposto nos artigos 4.2º da Lei 7/1994, do 29 de decembro, e 9.1º b) do Decreto 128/1996, do 14 de marzo, o vicepresidente do Fondo Galego de Garantía Agraria (Fogga) será, por razón do seu cargo, o director xeral de Innovación e Industrias Agrarias e Forestais.
Santiago de Compostela, 29 de abril de 2009.
Samuel Jesús Juárez Casado
Conselleiro do Medio Rural
REAL decreto 620/2009, do 14 de abril, polo que se nomea presidente da Audiencia Provincial de Pontevedra a Francisco Javier Menéndez Estébanez.
CONSELLO XERAL DO PODER XUDICIAL — II. AUTORIDADES E PERSOAL — 30/04/2009

Por proposta do Pleno do Consello Xeral do Poder Xudicial, adoptada na súa reunión do 26 de marzo de 2009, e de conformidade co establecido nos artigos 127.2º e 337 da Lei orgánica 6/1985, do 1 de xullo, do poder xudicial.
Nomeo presidente da Audiencia Provincial de Pontevedra a Francisco Javier Menéndez Estébanez, maxistrado con destino na mesma Audiencia Provincial, en provisión da vacante producida por dimisión do anteriormente nomeado.
Dado en Madrid o 14 de abril de 2009.
Juan Carlos R.
Francisco Caamaño Domínguez
Ministro de Xustiza
ORDE do 6 de xullo de 2009 pola que se nomean novos membros do Consello Galego de Relacións Laborais, en representación do sindicato SN de CC.OO. de Galicia.
CONSELLERÍA DE TRABALLO E BENESTAR — II. AUTORIDADES E PERSOAL — 30/07/2009

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, o sindicato SN de CC.OO. de Galicia acordou a substitución de dous dos seus membros titulares e dous dos suplentes, da súa representación no consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
DISPOÑO:
Artigo primeiro.-Nomear membros titulares do Pleno do Consello Galego de Relacións Laborais, en representación do sindicato SN de CC.OO. de Galicia, a Daniel Costas Fernández en substitución de Jaime López Golpe e Maica Bouza Seoane en substitución de José Eusebio Justo Santos.
Artigo segundo.-Nomear membros suplentes do Pleno do Consello Galego de Relacións Laborais, en representación do sindicato SN de CC.OO. de Galicia, a José Hurtado Amador en substitución de María Isabel Pérez Simal e Nuria Rodríguez Lema en substitución de Nicolás Pato Pérez.
Santiago de Compostela, 6 de xullo de 2009.
Beatriz Mato Otero
Conselleira de Traballo e Benestar
ORDE do 6 de febreiro de 2009 pola que se dispón o nomeamento dun vogal do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 10/02/2009

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do Concello da Coruña, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Carlos González-Garcés Santiso como vogal do Consello de Administración da Autoridade Portuaria da Coruña, en representación do Concello da Coruña.
Santiago de Compostela, 6 de febreiro de 2009.
María José Caride Estévez
Conselleira de Política Territorial, Obras Públicas
e Transportes
ORDE do 6 de febreiro de 2009 pola que se dispón o cesamento dunha vogal do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 10/02/2009

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do Concello da Coruña, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de María del Mar Barcón Sánchez como vogal do Consello de Administración da Autoridade Portuaria da Coruña, en representación do Concello da Coruña, agradecéndolle os servizos prestados.
Santiago de Compostela, 6 de febreiro de 2009.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 2 de febreiro de 2009 pola que se lles comunica a denegación de axuda ás empresas relacionadas no anexo, ao abeiro das bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das Pemes para a mellora competitiva na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/02/2009

Intentada a notificación persoal e devolta polo servizo de correos ao resultar imposible a súa práctica, de conformidade co establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), por esta resolución ponse en coñecemento das empresas relacionadas no anexo que o director xeral do Igape resolveu denegar as axudas solicitadas, ao abeiro das bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das Pemes para a mellora competitiva na Comunidade Autónoma de Galicia-Liña 1 Microempresas (Resolución do 4 de marzo de 2008; DOG número 47, do 6 de marzo).
Os actos obxecto deste anuncio non se publican na súa integridade en virtude da cautela prevista no artigo 61 da LRX-PAC. A resolución de denegación esgota a vía administrativa, e contra ela poderá interpor potestativamente recurso de reposición ante o director xeral do Igape no prazo máximo dun mes desde o día seguinte ao da publicación desta resolución no Diario Oficial de Galicia, ou directamente recurso contencioso-administrativo, ante os xulgados do contencioso-administrativo de Santiago de Compostela, no prazo máximo de dous meses, desde o día seguinte ao da publicación desta resolución no Diario Oficial de Galicia. O expediente ponse de manifesto á entidade neste centro directivo sito en Santiago de Compostela; complexo administrativo San Lázaro, s/n.
Santiago de Compostela, 2 de febreiro de 2009.
Álvaro Álvarez-Blázquez Fernández
Director xeral do Instituto Galego de Promoción Económica
Ver referencia pdf "02700D010P028.PDF"
SERVICIO GALEGO DE PROMOCIÓN DA IGUALDADE DO HOME
E DA MULLER
RESOLUCIÓN do 6 de febreiro de 2009, da Secretaría da Xunta Electoral de Galicia, sobre o plan de cobertura informativa, entrevistas e debates da Compañía de Radio Televisión de Galicia, en relación coas eleccións ao Parlamento de Galicia do 1 de marzo de 2009.
XUNTA ELECTORAL DE GALICIA — III. OUTRAS DISPOSICIÓNS — 09/02/2009

A Xunta Electoral de Galicia, na sesión do día 6 de febreiro de 2009, tomou coñecemento do plan de cobertura da RTVG, S.A. e TVG, S.A., relativo ás eleccións ao Parlamento de Galicia do 1 de marzo de 2009. O dito plan inclúe (se é o caso) entrevistas e debates coas candidatas e candidatos pertencentes ás entidades políticas concorrentes.
As entidades políticas afectadas poden examinar o devandito plan na Secretaría da Xunta Electoral de Galicia, sita na praza de Galicia da cidade da Coruña, no prazo preclusivo dun día, o seguinte ao da publicación deste acordo no Diario Oficial de Galicia, e formular os recursos que estimen pertinentes.
Publícase este anuncio en cumprimento do disposto na norma sexta da instrución da Xunta Electoral Central do 13 de setembro de 1999.
A Coruña, 6 de febreiro de 2009.
Xosé Antón Sarmiento Méndez
Secretario da Xunta Electoral de Galicia
RESOLUCIÓN do 7 de febreiro de 2009, da Secretaría da Xunta Electoral de Galicia, sobre o programa de debate a nivel galego, programado pola TVG, S.A., para o día 11 de febreiro en relación coas eleccións ao Parlamento de Galicia.
XUNTA ELECTORAL DE GALICIA — III. OUTRAS DISPOSICIÓNS — 09/02/2009

A TVG comunicounos a previsión de emitir o vindeiro día 11 de febreiro as 22.15 horas un debate ao que foron convidadas as forzas políticas que contan con representación no Parlamento de Galicia: PP de G, PS de G e BNG, indicando que na data da comunicación non consta aceptación por escrito de ningunha das tres forzas invitadas.
As entidades políticas afectadas polo debate anunciado poden examinar a devandita programación na Secretaría da Xunta Electoral de Galicia, sita na praza de Galicia da cidade da Coruña, no prazo preclusivo dun día, o seguinte ao da publicación deste acordo no Diario Oficial de Galicia, e formular os recursos que estimen pertinentes.
Publícase este anuncio en cumprimento do disposto na norma sexta da instrución da Xunta Electoral Central do 13 de setembro de 1999.
A Coruña, 7 de febreiro de 2009.
Xosé Antón Sarmiento Méndez
Secretario da Xunta Electoral de Galicia
RESOLUCIÓN do 2 de febreiro de 2009 pola que se modifican as bases reguladoras das axudas do Instituto Galego de Promoción Económica destinadas á bonificación de xuros de préstamos formalizados por titulares de explotacións gandeiras galegas ao abeiro da Orde APA/165/2008 do Ministerio de Medio Ambiente, e Medio Rural e Mariño, instrumentadas mediante convenio coas entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/02/2009

Mediante Resolución do 14 de maio de 2008 aprobáronse as bases reguladoras das axudas do Igape destinadas á bonificación de xuros de préstamos formalizados por titulares de explotacións gandeiras galegas ao abeiro da Orde APA/165/2008 do Ministerio de Medio Ambiente, e Medio Rural e Mariño, instrumentadas mediante convenio coas entidades financeiras, e procedeuse á súa convocatoria para o exercicio 2008 (DOG nº 98, do 22 de maio de 2008).
No artigo 8 das ditas bases estableceuse que as entidades de crédito centralizarán as solicitudes de axuda recibidas nas distintas sucursais e solicitarán en nome do interesado a axuda financeira nas oficinas do Instituto Galego de Promoción Económica (Igape) ou en calquera das formas previstas pola Lei 30/1992, do 26 de novembro, de réxime xurídico das administracións públicas e do procedemento administrativo común, no prazo máximo de tres meses contados desde a data de finalización do prazo para formalizar o préstamo.
Debido ao elevado número de solicitudes e á súa complexidade, o prazo estipulado para que as entidades financeiras colaboradoras presenten os expedientes no Igape amósase insuficiente.
Por todo o anterior, e en virtude das facultades que teño conferidas,
RESOLVO:
Único.-Modificar o artigo 8 das bases reguladoras das axudas do Igape destinadas á bonificación de xuros de préstamos formalizados por titulares de explotacións gandeiras galegas ao abeiro da Orde APA/165/2008 do Ministerio de Medio Ambiente, e Medio Rural e Mariño, abrindo un novo prazo de dez (10) días hábiles desde o día seguinte ao da publicación desta resolución no Diario Oficial de Galicia, para que as entidades financeiras presenten nas oficinas do Instituto Galego de Promoción Económica (Igape) ou en calquera das formas previstas pola Lei 30/1992, do 26 de novembro, de réxime xurídico das administracións públicas e do procedemento administrativo común, aquelas solicitudes dos titulares de explotacións gandeiras galegas que formalizasen en prazo o préstamo ao abeiro da Orde APA/165/2008 do Ministerio de Medio Ambientel, e Medio Rural e Mariño.
Santiago de Compostela, 2 de febreiro de 2009.
Álvaro Álvarez-Blázquez Fernández
Director xeral do Instituto Galego de Promoción
Económica
CORRECCIÓN de erros.-Orde do 30 de decembro de 2008 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, e se procede á súa convocatoria para o ano 2009.
CONSELLERÍA DE TRABALLO — III. OUTRAS DISPOSICIÓNS — 10/02/2009

Advertido erro na citada orde, publicada no Diario Oficial de Galicia do mércores 14 de xaneiro de 2009, cómpre efectuar a seguinte corrección:
Os anexos incluídos nas páxinas 793 e 794 deben substituírse polos que se insiren a continuación.
Ver referencia pdf "02800D009P032.PDF"
CORRECCIÓN de erros.-Resolución parcial do 16 de decembro de 2008 pola que se adxudican as axudas da prórroga do Programa Isidro Parga Pondal-2006 (anexo VI), prórroga do Programa María Barbeito 2006 (anexo VIII) e bolsas para estadías de investigación en centros de fóra de Galicia (anexo IX) da Orde do 31 de xullo de 2008 (Diario Oficial de Galicia número 156, do 13 de agosto) pola que se convocan as axudas correspondentes a diversas accións formativas do Programa de recursos humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2008.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 10/02/2009

Advertidos erros na devandita resolución publicada no DOG número 249, do mércores 24 de decembro de 2008, cómpre facer as seguintes correccións:
Na páxina 23.103, na columna dereita, dentro do anexo I (Prórroga do Programa Isidro Parga Pondal-2006), na liña seguinte ao expediente nº 34 débese engadir: «Exp. 35, Primeiro apelido: López; Segundo apelido: Sánchez; Nome: Rocío; NIF: 34256861I; Organismo: USC».
CORRECCIÓN de erros.-Orde do 2 de febreiro de 2009 pola que se establecen as bases reguladoras e se convoca a concesión de axudas e subvencións por danos persoais, previstas no Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do 23 de xaneiro.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/02/2009

Ver referencia pdf "02800D005P015.PDF"
ANEXO
Advertido erro no anexo da referida orde, publicado no DOG número 23, do martes 3 de febreiro de 2009, páxina 2.298, procédese de novo á súa publicación:
RESOLUCIÓN do 28 de abril de 2009 pola que se publica o plan de estudos da titulación de grao en belas artes.
UNIVERSIDADE DE VIGO — III. OUTRAS DISPOSICIÓNS — 29/05/2009

Obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación (ANECA), acordado o carácter oficial do título por acordo do Consello de Ministros do 29 de agosto de 2008 (publicado no BOE do 26 de setembro de 2008, por resolución da Secretaría de Estado de Universidades do 24 de setembro de 2008), e para os efectos do cumprimento do previsto no artigo 35.4º da Ley orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primer inciso do número 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, e segundo comunicado do 14 de outubro de 2008 da Subdirección Xeral de Coordinación
Académica e Réxime Xurídico do Ministerio de Ciencia e Innovación, relativo á estrutura das ensinanzas, esta reitoría
RESOLVE:
Publicar o plan de estudos conducente á obtención do título de graduado ou graduada en belas artes pola Universidade de Vigo, que se recolle no anexo a esta resolución.
Vigo, 28 de abril de 2009.
Alberto Gago Rodríguez
Reitor da Universidade de Vigo
ANEXO I
Resolución do 28 de abril de 2009 pola que se publica o plan de estudos da titulación de grao en belas artes pola Universidade de Vigo
Denominación do título: graduado ou graduada en belas artes pola Universidade de Vigo.
Rama de coñecemento a que se adscribe o título (Real decreto 1393/2007, do 29 de outubro): artes e humanidades.
Código da titulación: 2011010.
Código do plan: 2011010-01.
Ver referencia pdf "10400D015P031.PDF"
ORDE do 27 de maio de 2009 pola que se amplía o prazo para a resolución de concesión das axudas para a realización de proxectos de transformación de buques pesqueiros para a súa reconversión, con fins de formación ou de investigación no sector pesqueiro ou para actividades distintas da pesca, por organismos públicos ou semipúblicos (con financiamento do Fondo Europeo de Pesca) convocadas pola Orde do 20 de outubro de 2008 pola que se establecen as bases e se regula o procedemento da súa concesión, correspondente á convocatoria de 2009.
CONSELLERÍA DO MAR — III. OUTRAS DISPOSICIÓNS — 29/05/2009

A Orde do 20 de outubro de 2008 establece as bases e regulamenta o procedemento de concesión de axudas a organismos públicos ou semipúblicos para a realización de proxectos de transformación de buques pesqueiros para a súa reconversión, con fins de formación ou de investigación no sector pesqueiro ou para actividades distintas da pesca (con financiamento do Fondo Europeo de Pesca).
O artigo 6 da citada orde establece que a presentación das solicitudes se mantén aberta ata o 30 de marzo de 2013, marca os períodos anuais de resolución e determina no seu punto 2.-As solicitudes poderán ser presentadas ao longo de todo o ano, e a súa selección resolverase nunha única proposta anual que se realizará con anterioridade ao 31 de maio de cada ano para as propostas presentadas con anterioridade ao 30 de marzo.
A situación derivada do cambio de goberno e da modificación da estrutura da Xunta de Galicia e os cambios nas competencias e funcións nas unidades administrativas que conforman a Consellería do Mar fan imposible, para a convocatoria de 2009, cumprir o prazo establecido na dita orde, o que xera unha situación de incerteza e indefensión nos solicitantes destas axudas que é preciso resolver.
Polo exposto, esta consellería
DISPÓN:
Artigo único.-Ampliación do prazo de resolución para a convocatoria de 2009.
Para as solicitudes de axuda presentadas na convocatoria da Orde do 20 de outubro de 2008, con anterioridade ao 30 de marzo de 2009, amplíase o prazo establecido no artigo 6.2º para a súa resolución ata o 30 de xullo de 2009.
Santiago de Compostela, 27 de maio de 2009.
Rosa María Quintana Carballo
Conselleira do Mar
ORDE do 27 de maio de 2009 pola que se amplía o prazo para a resolución de concesión das axudas para a realización de proxectos piloto dirixidos á adquisición e difusión de novos coñecementos técnicos levados a cabo por unha entidade en cooperación cun organismo científico ou técnico (con financiamento do Fondo Europeo de Pesca) convocadas pola Orde do 20 de outubro de 2008 pola que se establecen as bases e se regula o procedemento da súa concesión, correspondente á convocatoria de 2009.
CONSELLERÍA DO MAR — III. OUTRAS DISPOSICIÓNS — 29/05/2009

A Orde do 20 de outubro de 2008 (DOG nº 211, do 30 de outubro), establece as bases e regulamenta o procedemento de concesión de axudas para a realización de proxectos piloto dirixidos á adquisición e difusión de novos coñecementos técnicos levados a cabo por unha entidade en cooperación cun organismo científico ou técnico (con financiamento do Fondo Europeo da Pesca).
O artigo 6 da citada orde establece que a presentación das solicitudes se mantén aberta ata o 30 de marzo de 2013, marca os períodos anuais de resolución e determina no seu punto 2.-As solicitudes poderán ser presentadas ao longo de todo o ano, e a súa selección resolverase nunha única proposta anual que se realizará con anterioridade ao 31 de maio de cada ano para as propostas presentadas con anterioridade ao 30 de marzo.
A situación derivada do cambio de goberno e da modificación da estrutura da Xunta de Galicia e os cambios nas competencias e funcións nas unidades administrativas que conforman a Consellería do Mar fan imposible, para a convocatoria de 2009, cumprir o prazo establecido en dita orde, o que xera unha situación de incerteza e indefensión nos solicitantes destas axudas que é preciso resolver.
Polo exposto, esta consellería
DISPÓN:
Artigo único.-Ampliación do prazo de resolución para a convocatoria de 2009.
Para as solicitudes de axuda presentadas na convocatoria da Orde do 20 de outubro de 2008, con anterioridade ao 30 de marzo de 2009, amplíase o prazo establecido no artigo 6.2º para a súa resolución ata o 30 de xullo de 2009.
Santiago de Compostela, 27 de maio de 2009.
Rosa María Quintana Carballo
Conselleira do Mar
ORDE do 20 de maio de 2009 pola que se dispón o nomeamento dos vogais e do secretario do Consello de Administración do Instituto Tecnolóxico para o Control do Medio Mariño de Galicia (Intecmar).
CONSELLERÍA DO MAR — II. AUTORIDADES E PERSOAL — 29/05/2009

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitutción do seu Consello de Administración e os artigos 3.1º e 4.1º do Decreto 41/2005, do 17 de febreiro, do seu regulamento, que a consellería competente en razón á materia nomeará o secretario e catro dos seus vogais.
En consecuencia, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa presidencia, e o Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia,
DISPOÑO:
Artigo único.
-O nomeamento como vogais do Consello de Administración do Intecmar de:
Francisco José Vidal-Pardo Pardo.
Pablo Ramón Fernández Asensio.
Susana Rodríguez Carballo.
Paloma Rueda Crespo.
-O nomeamento como secretario do Consello de Administración do Intecmar de:
Juan Carlos Maneiro Cadillo.
Santiago de Compostela, 20 de maio de 2009.
Rosa Mª Quintana Carballo
Conselleira do Mar
DECRETO 305/2009, do 28 de maio, polo que se dispón que cese Benigno Sánchez García como director xeral da Compañía de Radio Televisión de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/05/2009

De conformidade co artigo 10.2º da Lei 9/1984, do 11 de xullo, de creación da Compañía de Radio Televisión de Galicia, no que se dispón que o mandato do director xeral da compañía coincidirá coa lexislatura do Parlamento de Galicia na que foi nomeado, prevéndose a continuación do mandato ata a designación do novo director xeral; nomeado Alfonso Sánchez Izquierdo como director xeral da compañía, procede declarar o cesamento de Benigno Sánchez García.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e oito de maio de dous mil nove,
DISPOÑO:
Que cese Benigno Sánchez García, como director xeral da Compañía de Radio Televisión de Galicia, agradecéndolle os servizos prestados.
Santiago de Compostela, vinte e oito de maio de dous mil nove.
Alberto Núñez Feijóo
Presidente
Alfonso Rueda Vlenzuela
Conselleiro de Presidencia, Administracións Públicas e Xustiza
ORDE do 20 de maio de 2009 pola que se dispón o cesamento dos vogais e do secretario do Consello de Administración do Instituto Tecnolóxico para o Control do Medio Mariño de Galicia (Intecmar).
CONSELLERÍA DO MAR — II. AUTORIDADES E PERSOAL — 29/05/2009

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de Administración e os artigos 3.1º e 4.1º do Decreto 41/2005, do 17 de febreiro, do seu regulamento, que a consellería competente en razón á materia nomeará o secretario e catro dos seus vogais.
En consecuencia, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e o Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia,
DISPOÑO:
Artigo único.
-O cesamento como vogais do Consello de Administración do Intecmar de:
Antonio García Elorriaga.
José Manuel López Rodríguez.
María Fátima Linares Cuerpo.
Ángeles Montero López.
-O cesamento como secretario do Consello de Administración do Intecmar de:
Miguel Ángel López Sieiro.
Agradécenselles a todos eles/as os servizos prestados.
Santiago de Compostela, 20 de maio de 2009.
Rosa María Quintana Carballo
Conselleira do Mar
b) NOMEAMENTOS CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 306/2009, do 28 de maio, polo que se nomea director xeral da Compañía de Radio Televisión de Galicia a Alfonso Sánchez Izquierdo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/05/2009

De conformidade co establecido no artigo 10.1º da Lei de Galicia 9/1984, do 11 de xullo, de creación da Compañía de Radio Televisión de Galicia, oído o Consello de Administración desta, dado cumprimento ao establecido no artigo 16 da Lei 4/2006, do 30 de xuño, de transparencia e boas prácticas na Administración pública galega, e trala comparecencia do candidato ante a Comisión 1ª do Parlamento de Galicia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e oito de maio de dous mil nove,
Nomeo director xeral da Compañía de Radio Televisión de Galicia a Alfonso Sánchez Izquierdo.
Santiago de Compostela, vinte e oito de maio de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 25 de maio de 2009, da Secretaría Xeral da Emigración, pola que se abre un novo prazo de presentación de solicitudes para a participación nos cursos que se realizará en Buenos Aires (Arxentina), Montevideo (Uruguai) e Caracas (Venezuela), incluídos no Programa de escolas abertas presenciais 2009 destinadas aos cidadáns galegos residentes no exterior e convocados por Resolución do 17 de marzo de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/05/2009

Mediante Resolución do 17 de marzo de 2009 (DOG nº 60, do 27 de marzo), a Secretaría Xeral da Emigración convocou o Programa de escolas abertas presenciais 2009 destinadas aos cidadáns galegos residentes no exterior.
Rematado o prazo de presentación de solicitudes o 27 de abril de 2009, o número de solicitudes para os cursos convocados nas cidades de Buenos Aires (Arxentina), Montevideo (Uruguai) e Caracas (Venezuela) é inferior ao número mínimo de alumnos necesario para a celebración dos cursos.
Así pois, ao non terse acadado o número mínimo de alumnos para a celebración dos obradoiros, é necesario abrir un novo prazo público de presentación de solicitudes na páxina web da Secretaría Xeral da Emigración.
De acordo co anterior, o secretario xeral da Emigración, en virtude das competencias que ten atribuídas,
DISPOÑO:
Artigo único.-Abrir un novo prazo de presentación de solicitudes para os cursos convocados nas cidades de Buenos Aires (Arxentina), Montevideo (Uruguai) e Caracas (Venezuela), de 10 días hábiles contados desde o día seguinte ao da publicación desta resolución na páxina web da Secretaría Xeral da Emigración www.galiciaaberta.com, nas seguintes modalidades:
Escolas abertas do exterior
*Buenos Aires (Arxentina):
-Formación do voluntariado social.
-Gaita tradicional galega.
-Baile tradicional galego.
*Montevideo (Uruguai):
-Formación do voluntariado social.
-Gaita tradicional galega.
-Baile tradicional galego.
*Caracas (Venezuela):
-Gaita tradicional galega.
As bases reguladoras desta convocatoria serán as publicadas na citada Resolución do 17 de marzo de 2009 (DOG nº 60, do 27 de marzo).
Contra esta resolución, que é definitiva na vía administrativa, cabe interpoñer potestativamente recurso de reposición ante o mesmo órgano que a ditou no prazo dun mes contado a partir do día seguinte ao da súa publicación.
Así mesmo, poderá interpoñerse recurso contencioso administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, de acordo co establecido na Lei 29/1998, do 13 de xullo, da xurisdición contencioso-administrativa.
Santiago de Compostela, 25 de maio de 2009.
José Santiago Camba Bouzas
Secretario xeral da Emigración
RESOLUCIÓN do 15 de xaneiro de 2009, da Secretaría Xeral de Política Lingüística, pola que se lles dá publicidade aos convenios de colaboración subscritos por esta secretaría xeral no terceiro cuadrimestre do ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/02/2009

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Política Lingüística no terceiro cuadrimestre do ano 2008, os cales se relacionan no anexo a esta resolución.
Santiago de Compostela, 15 de xaneiro de 2009.
María Sol López Martínez
Secretaria xeral de Política Lingüística
Ver referencia pdf "02800D002P006.PDF"
Ver referencia pdf "02800D004P007.PDF"